বাংলাদেশ মিলিটারি একাডেমি
বাংলাদেশ মিলিটারি একাডেমি (বিএমএ) বাংলাদেশের একটি সামরিক শিক্ষা ও প্রশিক্ষণ প্রতিষ্ঠান। এটি মূলত বাংলাদেশ সেনাবাহিনীর অফিসার-ক্যাডেট বা কমিশন্ড অফিসারদের প্রশিক্ষণ কেন্দ্র। নৌ ও বিমান বাহিনীর কর্মকর্তারাও এখানে প্রশিক্ষণ নিয়ে থাকে। এটি চট্টগ্রাম শহরের নিকটবর্তী ভাটিয়ারীতে অবস্থিত। ১৯৭৪ সালে বিএমএ প্রতিষ্ঠিত হয়। প্রতিবছর একটি গ্রীষ্মকালীন ব্যাচ এবং একটি শীতকালীন ব্যাচ বাংলাদেশ সেনাবাহিনীতে কমিশন লাভ করে। বাংলাদেশ মিলিটারী একাডেমিতে সেনাবাহিনীর একজন অফিসার ক্যাডেট ৩ বছরের সামরিক প্রশিক্ষন গ্রহণ করে। এতে অস্ত্রবিদ্যা, ম্যাপ রিডিং, শারীরিক দক্ষতা, সামরিক কৌশল (ট্যাকটিস) এবং অন্যান্য সামরিক বিষয়ের সাথে অবশ্যই বিইউপি বা এমআইএসটির অধীনে স্নাতক পরীক্ষায় উত্তীর্ণ হতে হয়। বর্তমানে এই একাডেমীর দায়িত্বে আছেন মেজর জেনারেল আবু মোহাম্মদ সারোয়ার ফরিদ।